Bellevue-i Főiskola

A Bellevue-i Főiskola (Bellevue College, BC) az USA Washington államának Bellevue városában található felsőoktatási intézmény, a Washington State Board for Community and Technical Colleges tagja. Története Az 1966-ban alapított Bellevue-i Közösségi Főiskola korábban a Bellevue-i Tankerület részeként működött. A 464 hallgatóval és 37 oktatóval megnyílt iskola első rektora Dr. Merle E. Landerholm volt; első évfolyama végzett. Az intézmény a Community College Act 1969 decemberi elfogadásával önálló főiskolává vált. 2009-ben a négyéves képzés elindításával nevéből eltávolították a „közösségi” jelzőt. 2020-ban felállították Erin Shigaki műalkotását, amely a második világháború során internált japán-amerikai gyerekeknek állított emléket. Az alkotáson szerepelt a japánellenes Miller Freeman való utalás, amelyet Gayle Colston Barge oktatásfejlesztési rektorhelyettes eltávolíttatott. Az ázsiai közösségből érkező kritikák miatt Barge és Jerry Weber, az egyetem rektora március 2-án bejelentették lemondásukat. Kampuszok Az intézmény korábban a Newport Középiskola épületében működött. Az 1969-ben elkészült önálló épületet 1973-ban színházzal bővítették. A hallgatói szolgáltatási épületet 1993-ban, az L, N és R épületeket pedig 1998 és 2001 között adták át. Az első kollégium 2018-ban nyílt meg. 2011-ben a továbbképző központ a Microsoft egykori épületéből Bellevue északi részére költözött. 2010-ben az intézmény Issaquah városában 81 ezer négyzetméteres területet vásárolt. Hallgatói élet Az intézményben több mint nyolcvan hallgatói szervezet (például a zsidó vagy muszlim hallgatók szövetkezete) működik. A források elosztásáért felelős Associated Student Government tagjait évente választják; a programokat a hallgatók által negyedévente fizetett hozzájárulásból finanszírozzák. Média Az 1973-ban indult, ultrarövidhullámon sugárzó KBCS rádióadó a főiskola székhelyéről sugároz. A csatorna finanszírozása részben adományokból, részben szponzorációs támogatásokból valósul meg. A College Channel tévéadón az egyetem előadásait és sportmérkőzéseit sugározzák. Az 1967-ben alapított The Watchdog hetilap helyi híreket mutat be. Az újság részben egyetemi finanszírozásból, részben pedig a hirdetésekből származó bevételekből működik. Sport A Northwest Athletic Conference-ben játszó sportegyesületnek kosárlabda-, labdarúgó-, golf- és teniszcsapatai is vannak. Az intézmény területén ezerfős baseballstadion (Courter Field), focipálya, valamint egy 2500 fős atlétikai centrum is van. Nevezetes személyek Blake Hawksworth, baseballozó Evan Meek, baseballozó Jim Caviezel, kosárlabdázó Jegyzetek Fordítás Ez a szócikk részben vagy egészben a Bellevue College című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források "BC Through the Years" (angol nyelven). Bellevue-i Főiskola. 2021. november 23. dátummal az eredeti címről archiválva. Hozzáférés: 2021. november 23. David Wilma (2001. június 5.). "Bellevue Community College opens on January 3, 1966" (angol nyelven). HistoryLink.org. Hozzáférés: 2021. november 23. További információk Hivatalos honlap (angolul)